મોરબીના ગોકુલનગર વિસ્તારમાં પીવાના પાણીના ધાંધિયા જોવા મળી રહ્યા છે અને પીવાનું પાણી ના મળતા મહિલાઓનું ટોળું આજે પાલિકા કચેરી દોડી ગયું હતું અને મહિલાઓએ પાલિકા કચેરીએ જ માટલા ફોડીને ઉગ્ર રોષ ઠાલવ્યો હતો તેમજ ઇન્ચાજર્ ચીફ ઓફિસર સાગર રાડિયાને રુબરુ મળીને પીવાના પાણીની વિકટ પરિસ્થિતિ અંગે રજૂઆત કરી હતી નજીકના વાડી વિસ્તારમાં પાણી મળે છે પરંતુ તેમને પીવાનું પાણી મળતું ના હોય જેથી રોષ ફેલાયો છે અને તાકીદે પીવાના પાણીની વ્યવસ્થા કરવાની માંગ કરી હતી મોરબીના અનેક વિસ્તારોમાં પીવાના પાણીની સમસ્યા જોવા મળી રહી છે જોકે મોરબીમાં જળકટોકટીની કોઈ સ્થિતિ નથી અને મોરબીની જીવાદોરી સમાન મચ્છુ ૨ ડેમમાં જળજથ્થો ઉપલબ્ધ છે પરંતુ વિતરણ વ્યવસ્થાની ખામીને પગલે નાગરિકો પરેશાની ભોગવી રહ્યા છે અને ભરઉનાળે પાણીની તંગીથી મહિલાઓને રઝળપાટ જેવી સ્થિતિનો સામનો કરવો પડી રહ્યો છે